**Stjórnarfundur FEBH 7. janúar 2019**

Mættir:

Kristín Dagbjartsdóttir varaformaður gegnir starfi Gísla Garðarssonar formanns sem er frá vegna veikinda, Jónína Haraldsdóttir, Sigurður Valur Magnússon, Egill Gústafsson, Helga Baldursdóttir, fjarverandi Valgerður Guðmundsdóttir.

Fundur settur kl. 16.00

Kristín tilkynnti að veikindaleyfi formanns væri frá 1. des. 2018 til 1. feb. 2019

Eva Preston, sem hafði látið vita að hún hefði áhuga á að koma og kynnast starfi eldri borgara og var því ákveðið að bjóða henni hingað þann 9. janúar n.k., hefur margoft verið sendur tölvupóstur en hún ekki svarað svo ekki er vitað hvort hún kemur.

Öldungaráð: Skipan þess er komið í sveitarstjórnarlög og samkvæmt þeim þarf FEBH að tilnefna 3 í aðalstjórn og 2 varamenn. Bæjarstjórn hefur nú þegar tilnefnt 3 í aðalstjórn og 2 varamenn.

Bæjarstjórn skipar Öldungaráð til 4 ára í senn samhliða sveitarstjórnarkosningum, 6 í aðalstjórn og 4 varamenn í Öldungaráð Hveragerðis 2018-2022.

Tilnefndir eru frá FEBH og þarf að vera búið að koma því til bæjarstjórnar Hveragerðis fyrir 9. janúar 2019:

Kristín Dagbjartsdóttir, Egill Gústafsson, Sigurður Valur Magnússon og til vara Helga Baldursdóttir og Jónína Haraldsdóttir og var það samykkt samhljóða

Tillaga kom frá ferðanefnd hvort ekki væri réttlætanlegt að bæta við kr. 500.- pr. sæti í hverja ferð sem farin yrði á vegum nefndarinnar í kostnað svo hægt yrði að fá staðkunnugan fararstjóra á hverjum stað og tíma. Var það samþykkt.

Möguleikar með að leita fyrir sér með bókhaldsvinnu fyrir FEBH og var samþykkt að leita meðal annars til Önnu Margrétar Þorfinnsdóttur sem er með bókhald fyrir Almar bakara.

Fleira ekki tekið fyrir og fundi slitið kl. 17.00.